open-index/open-wikipedia-markdown huggingface dataset:
H-II Transfer Vehicle

miniatura|256px|O HTV 1 na Estación Espacial Internacional.
O **H-II Transfer Vehicle** (Vehículo de Transferencia H-II), máis coñecido polo seu acrónimo **HTV** e tamén como **Kounotori**, é unha nave xaponesa automática para enviar carga á Estación Espacial Internacional.

## Características 
As HTV son naves non reutilizables para enviar carga á ISS e que son lanzadas mediante foguetes H-IIB. Unha vez cerca da ISS son capturadas mediante o seu brazo robótico e acopladas á estación xa que non dispoñen de medios de atraque propios. Están formadas por catro compoñentes principais:

*O módulo de propulsión, na parte posterior, formado polos motores principais para os cambios de órbita e polo sistema de control a reacción para o control de actitude da nave, así como os tanques de presurización e os de propelente. Os HTV 1, 2 e 4 usaron motores R-4D, mentres que os restantes usaban motores HBT-5.
*O módulo de aviónica, instalado na parte central, coa electrónica necesaria para o control de guiado, enerxía e comunicacións.
*Unha sección de transporte non presurizada para levar cargas expostas ao baleiro ata a ISS.
*Unha sección de transporte presurizada para levar cargas que deben poder introducirse na ISS. A sección únese á estación mediante un mecanismo de acoplamento CBM ('Common berthing mechanism'').

A enerxía para a nave a proporcionan células solares que cobren parte da superficie externa. A carga total que os HTV poden levar á ISS é de 6000 kg: ata 5200 kg na parte presurizada e ata 1500 na non presurizada, combinadas de tal xeito que non superen as 6 toneladas. Os HTV poden cargarse con desperdicios da estación para que se queimen na reentrada xunto co vehículo. O máximo tempo de voo en solitario para os HTV é dunhas 100 horas, mentres que poden permanecer acoplados á estación ata 30 días. Ao seu regreso quedan destruídos durante a reentrada atmosférica.

## Historial de lanzamentos 
## Notas 
## Véxase tamén 
### Outros artigos 
*H-IIB
*Estación Espacial Internacional
Božská Ema

***Božská Ema*** é un filme checoslovaco de 1979 dirixido por Jiří Krejčík. Foi escollido como candidato de Checoslovaquia para o Óscar ó mellor filme en lingua non inglesa na 54ª edición dos premios, mais finalmente non foi nomeado.

## Personaxes 
* Božidara Turzonovová como Emmy Destinn (voz cantante de Gabriela Beňačková)
* Juraj Kukura como Victor
* Miloš Kopecký como Samuel
* Jiří Adamíra como Coronel
* Václav Lohniský como despachador no tren

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 54ª edición dos Óscar
### Ligazóns externas 
*
Frances Spence

**Frances Bilas Spence**, nada en Filadelfia o 2 de marzo de 1922 e finada o 18 de xullo de 2012, foi unha das programadoras orixinais da Computadora ENIAC.

## Traxectoria 
O seu pai era enxeñeiro e a súa nai mestra, ambos no sector da educación. Estudou na Universidade Amorne, onde gañou unha bolsa para o Chestnut Hill College. Graduouse en Matemáticas con orientación en física no ano 1942. Mentres estudaba coñeceu a Kathleen McNulty, quen tamén se converteu logo nunha das seis mulleres que programaron ENIAC. McNulty e Spence foron empregadas na Moore School of Engineering para traballar en cálculo de traxectorias balísticas. Ambas foron seleccionadas para ser parte do primeiro equipo de programadores de ENIAC, unha máquina deseñada especialmente para realizar este tipo de cálculos. Este grupo estaba formado por Jean Jennings Bartik, Betty Snyder Holberton, Ruth Lichterman Teitelbaum, Kathleen McNulty Mauchly Antonelli e Marlyn Wescoff Meltzer.

En 1947, un ano despois da presentación en sociedade da Máquina ENIAC, Frances casou e ao pouco renunciou ao seu posto.

## Logros 
En 1997, Frances foi incluída no Women in Technology International Hall of Fame, xunto as súas  compañeiras da ENIAC. O seu traballo achando o camiño para as computadoras electrónicas do futuro, e a súa innovación puxo en marcha o auxe da computación electrónica e a programación de computadoras na era posterior á segunda guerra mundial.

O equipo ENIAC inspirou o galardoado documental de 2013 *The Computers*. Este documental, creado por Kathy Kleiman e o proxecto de programadores ENIAC, combina imaxes reais do equipo de ENIAC da década de 1940 con entrevistas cos membros do equipo feminino, xa que reflicten o seu tempo traballando xuntos. É o primeiro documental dunha serie de tres partes, *The Coders* e *The Future-Maker* son as seguintes.

## Notas 
## Véxase tamén 
### Outros artigos 
* Mulleres na informática
* Mulleres na física

### Ligazóns externas 
* Women Proto-Programmers Get Their Just Reward
* WITI Hall of Fame
Lásky mezi kapkami deště

***Lásky mezi kapkami deště*** é un filme checoslovaco de 1979 dirixido por Karel Kachyňun. O filme foi escollido como candidato de Checoslovaquia para o Óscar ó mellor filme en lingua non inglesa na 53ª edición dos premios, mais finalmente non foi nomeado.

## Personaxes 
* Eduard Cupák como Narrador (voz)
* Vladimír Menšík como Vincenc Bursík
* Lukáš Vaculík como Kajda Bursík
* Michal Dlouhý como Kajda Bursík de novo
* Jan Hrušínský como Pepan Bursík
* David Vlček como Pepan Bursík de novo
* Zlata Adamovská como Věra Bursíková
* Lucie Zedníčková como Věra Bursíková de nova
* Eva Jakoubková como Fanka Bursíková
* Tereza Pokorná como Pája
* Rudolf Hrušínský como Druggist
* Miroslav Macháček como Ráb, amigo de Druggist

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 53ª edición dos Óscar
### Ligazóns externas 
*
Licia Verde

**Licia Verde**, nada en Venecia en 1971, é unha cosmóloga e física teórica italiana, profesora ICREA de Física e Astronomía na Universidade de Barcelona. Os seus intereses de investigación inclúen a estrutura a grande escala do universo, a enerxía escura, a inflación e a radiación de fondo cósmico  de microondas.

## Traxectoria 
En 1996 graduouse na Universidade de Padua e realizou o doutoramento na Universidade de Edimburgo. Fixo unha estancia posdoutoral na Universidade de Princeton e empezou a traballar na facultade da Universidade de Pensilvania en 2003. En setembro do 2007, Verde converteuse en profesora  ICREA na ICCUB da Universidade de Barcelona. Foi profesora na Universidade de Oslo durante o período do 2013 ao 2016. Foi editora de *Physics of the Dark Universe Journal* e agora é editora do *Journal of Cosmology and Astroparticle Physics*.

É unha autora moi citada e prolífica, coñecida sobre todo polo seu traballo na estrutura a grande escala, a análise de datos WMAP e o desenvolvemento de ferramentas estatísticas para analizar sondaxes do Universo.

Apareceu na película *Las  Leyes de la termodinámica*.

Foi galardoada coa medalla Narciso Monturiol e o premio Nacional de Investigación.  En 2018 recibiu o premio Breakthrough en Física Fundamental como parte do equipo WMAP. En 2021 foi galardoada co Premio Jaume I en Investigación Básica.

## Notas 
## Véxase tamén 
### Outros artigos 
* Mulleres na física

### Ligazóns externas 
* Páxina persoal
* Currículo na Web do ICREA
Heracleópolis Magna

**Heracleópolis Magna** (en grego antigo, *Megálē Herakléous pólis*) ou **Heracleopolis** (, *Herakleópolis*) é o nome romano da capital do XX nomo doantigo Alto Exipto. O sitio sitúase aproximadamente a  ao oeste da moderna cidade de Beni Suef, na gobernación de Beni Suef de Exipto. 
## Nomo 
No Exipto Antigo, Heracleópolis Magna era coñecida, en demótico, como  **Fillo do Faraón** (aparecendo como *hnn nswt* ou *hwt nn nswt*). Posteriormente isto converteuse en  (tomouno prestado no seu inicio o Árabe exipcio *Ahnās)*. O sitio coñécese agora como *Ihnasiyyah Umm al-Kimam* "Ihnasiyyah, nai dos fragmentos" e como *Ihnasiyyah al-Madinah* "a cidade de Ihnasiyyah".

O nome grego significaba "Cidade de Heracles", engadíndose o epíteto "grande" para distinguila doutras vilas con ese nome. A forma grega fíxose máis común durante o Reino tolemaico, que chegou ao poder despois da morte de Alexandre o Grande. O Imperio Romano usou unha forma latinizada do nome grego.

## Cronoloxía de ocupacións importantes 
### Período dinástico precoz 
Non se coñece a data dos primeiros asentamentos no sitio de Heracleópolis, pero unha entrada na Pedra de Palermo sobre a visita do rei Den ao lago sagrado de Herishef en *Nenj-neswt*, o nome antigo da cidade, suxire que xa existía a mediados da  Primeira Dinastía, c. 2970 a.C.

### Primeiro período intermedio (2181–2055 a.C.) 
[thumb|Vista parcial do baixorelevo desde o muro norte dunha capela funeraria que contén as tumbas do gobernador de distrito Neferkhau- (Nfr-khaU) e unha muller chamada Sat-Bahetep (probablemente a súa muller) - (Sa-t, Ba-htp) , datada entre a [IX dinastía exipcia | IX e a XI dinastía de Exipto. Amosa un ritual funerario para a comida de Sat-Baheteps ka (entre 2160 e 1990 a.C.).]] 

Heracleópolis chegou a fama e alcanzou o seu apoxeo de poder durante o Primeiro período intermedio, entre 2181 a.c. e o 2055 a.C. Finalmente despois do colapso do Antigo Reino, Exipto dividiuse en Alto e Baixo Exipto. Heracleópolis converteuse na cidade principal do Baixo Exipto e puido exercer o seu control sobre gran parte da rexión. Heracleopolis exerceu un control tan grande sobre o Baixo Exipto durante este tempo que exiptólogos e arqueólogos exipcios fan referencia ás veces ao período entre a IX e as X dinastías (2160-2025 a.C.) como período Heracleopolitano.

### Terceiro período intermedio (1069 a.C. – 747 a.C.) 
Na época do Terceiro período intermedio (1069–747 a.C.), Heracleópolis volveu a ter importancia. Houbo moitas renovacións e novas construcións do templo e centros mortuarios que existiron na cidade, e volveuse a converter nun importante centro relixioso e político. e os restos da tumba de Khety I.

## Notas 
## Véxase tamén 
### Bibliografía 
* 
*
*
*
*
*
*
*
*
*

### Ligazóns externas 
* Herakleopolis en Pleiades (en *francés*)
Millie Hughes-Fulford

**Millie Elizabeth Hughes-Fulford**, nada en Mineral Wells (Texas) o 21 de decembro de 1945 e finada o 4 de febreiro de 2021, foi unha astronauta estadounidense que formou parte da misión STS-40.

## Traxectoria
Hughes-Fulford graduouse en química e bioloxía pola Universidade do Estado de Tarleton en 1968, cun doutoramento pola Universidade de Mulleres de Texas en 1972. En colaboración con Augusto  Cogoli de Suíza, estivo a examinar os cambios na indución de xenes de células  T en voos espaciais nun experimento conxunto NASA / ESA da Estación Espacial Internacional. Este estudo ( Leukin) examina o mecanismo de acción que causa a diminución da activación das células  T na  microgravidade, un problema médico que se descubriu por primeira vez no regreso dos astronautas do Apollo.  Como directora do Laboratorio de Crecemento e Diferenciación Celular e Asesora Científica da  Subsecretaría de Asuntos de Veteranos, estudou o control do crecemento do cancro de próstata humano  e a regulación da activación ósea e  linfocitaria.​

## Notas 
## Véxase tamén 
### Outros artigos 
*STS-40
Celso García de la Riega Álvarez

**Celso García de la Riega Álvarez**, nado en Pontevedra o 21 de setembro de 1915 e finado en Poio o 24 de xullo de 2015, foi un militar e político galego.

## Traxectoria 
Fillo de Celso García de la Riega Quiñones e neto de Celso García de la Riega. Pasou a infancia no Pazo Baión. Militante do PSOE dende 1936. Foi comandante do exército da República e compañeiro de Borobó. Regresou a Pontevedra en 1940 e tivo que facer o servizo militar. Ingresou na Deputación e foi expulsado. Uns meses despois ingresou no Concello e tamén foi expulsado.

## Vida persoal 
Casou con María Mercedes Bellver García-Alix en 1952, e foi pai de Guillermo García de la Riega Bellver.

## Notas 
## Véxase tamén 
### Bibliografía 
* 

### Ligazóns externas 
* 
* Blog de Guillermo García de la Riega Bellver
* Riega, de la (Pontevedra)
HumSat-D

**HumSat-D** é un satélite artificial da Universidade de Vigo lanzado o 21 de novembro de 2013 mediante un foguete Dnepr desde Dombarovskiy.

As probas do satélite previas ao lanzamento para comprobar que era apto para o espazo fixéronse no Centro de Investigación e Tecnoloxía Espacial da Axencia Espacial Europea (*ESTEC* por ''ESA's Space Technology and Research Centre'') nos Países Baixos. HumSat-D foi sometido a intensos ciclos de frío e calor nunha cámara de baleiro para simular o contraste térmico no espazo, permitindo atopar fallos que terían resultado na perda da misión e que foron resoltos coa asesoría da ESA.

Despois de varios meses en órbita o satélite xa recibira varios miles de comandos e descargara varios megabytes de telemetría durante os seus pases sobre Vigo, onde se reciben os seus sinais, co que se consideraron os obxectivos cumpridos.

## Notas 
## Véxase tamén 
### Ligazóns externas 
*Web de HumSat

### Outros artigos 
*Xatcobeo
*Dnepr
Roberto García Pernas

**Roberto García Pernas**, nado en Lousada (Xermade)  o 7 de xuño de 1965, é un funcionario e político galego do PSdeG-PSOE.

## Traxectoria 
Titulado en FP Forestal-Medioambiental, é axente forestal, funcionario da Consellería de Medio Ambiente. Nas eleccións municipais de 2007 encabezou a candidatura do PSdeG-PSOE á alcaldía de Xermade e foi elixido concelleiro. Nas municipais de 2015 volveu encabezar a candidatura do PSdeG-PSOE e foi elixido alcalde. Nas municipais de 2019 volveu ser elixido alcalde, desta volta por maioría absoluta, e deputado provincial. Nas eleccións de 2023 obtivo a alcaldía por terceira vez.

## Notas 
## Véxase tamén 
### Outros artigos 
*Eleccións municipais en Xermade
Rick Husband

**Rick Douglas Husband**, nado en Amarillo, Texas, o 12 de xullo de 1957 e finado o 1 de febreiro de 2003, foi un astronauta estadounidense que formou parte das misións STS-107 e STS-96.

## Traxectoria
Husband graduouse en enxeñería mecánica pola Universidade Tecnolóxica de Texas 1980 e era máster na mesma materia pola Universidade do Estado de California en Fresno en 1990.

Foi seleccionado pola NASA en decembro de 1994, participando nas misións STS-96 e STS-107, falecendo nesta última durante o accidente do transbordador espacial Columbia.

## Notas 
## Véxase tamén 
### Outros artigos 
*STS-96
*STS-107
Rally do Lacón de 1991

O **Rally do Lacón de 1991** foi a 25ª edición de dito rally e a terceira proba da tempada 1991 do Campionato de Galicia de Rally. Celebrouse o 18 de maio de 1991 e o vencedor foi Germán Castrillón, sobre un Ford Sierra Cosworth.

## Resumo 
Germán Castrillón dominou toda a proba e os únicos que se achegaron ao seu ritmo foron Manuel Senra e Peitos. Con todo, o primeiro non puido tomar a saída na sección vespertina por problemas mecánicos do seu Peugeot 205 GTI, mentres que o Citroën AX Sport do segundo rompeu na segunda pasada por Brués-A Almuzara. Tras Castrillón entraron na meta tres pilotos carballiñeses: José María Magdaleno, Javier Paz e José María Banga.

Pouco despois do inicio da proba, no segundo treito (Esposende - Val de Pereira) o Peugeot 205 de Sergio Vallejo saíuse da estrada levando por diante varios espectadores, que sufriron lesións de pouca gravidade. Con todo, o treito foi neutralizado e adxudicóuselles aos pilotos que aínda non pasaran por dito lugar o peor dos tempos dos que xa pasaran. 

## Clasificación 
## Notas
Báječní muži s klikou

***Báječní muži s klikou*** é un filme checoslovaco de 1978 dirixido por Jiří Menzel. Foi escollido como candidato de Checoslovaquia para o Óscar ó mellor filme en lingua non inglesa na 52ª edición dos premios, mais finalmente non foi nomeado.

## Personaxes 
* Rudolf Hrušínský como Pasparte
* Vladimír Menšík como Slapeta
* Jiří Menzel como Kolenatý
* Vlasta Fabianová como Emílie Kolárová-Mladá
* Blažena Holišová como Evzenie
* Jaromíra Mílová como Pepicka
* Josef Kemr como Benjamín
* Oldřich Vlček como Berousek
* Josef Somr como Ourada
* Vladimír Huber como Hynek
* Marie Rosulková como Madame
* Hana Buresová como Aloisie

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 52ª edición dos Óscar
### Ligazóns externas 
*
Adéla ještě nevečeřela

***Adéla ještě nevečeřela*** é un filme checoslovaco de 1977 dirixido por Vellořich Lipský. O filme foi escollido como candidato de Checoslovaquia para o Óscar ó mellor filme en lingua non inglesa na 51ª edición dos premios, mais finalmente non foi nomeado.

## Personaxes 
* Michal Dočolomanský como detective Nick Carter / Larry Matejka
* Rudolf Hrušínský como comisario Ledvina
* Miloš Kopecký como o xardineiro
* Ladislav Pešek como profesor Albin Bocek
* Naďa Konvalinková como Kvetuska
* Květa Fialová como condesa Thun

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 51ª edición dos Óscar
### Ligazóns externas 
*
Jeden stříbrný

***Jeden stříbrný*** é un filme checoslovaco de 1976 dirixido por Jaroslav Balík. Foi escollido como candidato de Checoslovaquia para o Óscar ó mellor filme en lingua non inglesa na 49ª edición dos premios, mais finalmente non foi nomeado.

## Personaxes 
* Anatolij Kuzněcov como Laco Tatar (acreditado como Anatolij Kuznecov)
* Emil Horváth como Martin Uher
* Július Vasek como Gabor
* Ferdinand Kruta como Matej Korínek
* Miroslav Moravec como Forman

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 49ª edición dos Óscar
### Ligazóns externas 
*
Isomería de enlace

A **isomería de enlace** é un tipo de isomería na que compostos de coordinación que teñen a mesma composición difiren na conectividade do metal cun ligando.

Ligandos típicos que dan lugar a este tipo de isómeros de enlace son:
*tiocianato, SCN&minus; – isotiocianato, NCS&minus;
*selenocianato, SeCN&minus; – isoselenocianato, NCSe&minus;
*nitrito, NO2&minus;
*sulfito, SO32&minus;

Exemplos de isómeros de enlace son o [(NH3)5Co-SCN]2+ de cor violeta e o [(NH3)5Co-NCS]2+ de cor laranxa. A isomerización do isómero enlazado ao S ao isómero enlazado ao N ocorre intramolecularmente. No complexo diclorotetraquis(dimetil sulfóxido)rutenio(II), pode observarse a isomería de enlace dos ligandos de dimetil sulfóxido (DMSO) no espectro de resonancia magnética nuclear (RMN) debido ao efecto do enlace do S fronte ao enlace ao O nos grupos metilo do DMSO.

A notación apropiada para a isomería de enlace é a notación kappa, na cal o átomo enlazado directamente ao metal é seguido pola letra grega minúscula kappa; κ. Por exemplo, NO2&minus; represéntase como nitrito-κ-N e nitrito-κ-O, o que substitúe o vello sistema de nomes triviais como nitro e nitroso.

## Historia 
O primeiro exemplo do que se informou de isomería de enlace foi o dun composto que tiña a fórmula [Co(NH3)5(NO2)]Cl2. O complexo de cobalto catiónico pode existir en forma de dous isómeros de enlace separables. No isómero de cor amarela, o ligando nitro enlázase co nitróxeno. No isómero de enlace vermella, o nitrito únese por medio dun átomo de oxíxeno. O isómero unido a O escríbese a miúdo [Co(NH3)5(ONO)]2+. Aínda que a existencia de isómeros se coñece desde o século XIX, non se explicaron ata 1907 as súas diferenzas estruturais. Posteriormente demostrouse que o isómero vermello convertíase no amarelo ao sometelo a irradiación UV. Neste exemplo concreto, a formación do isomero nitro (Co-NO2) a partir do isómero nitrito (Co-ONO) ocorre por un rearranxo intramolecular. 
[[Ficheiro:LinkageIsomers.png|miniatura|300px|center|Estruturas de dous isómeros de enlace do [Co(NH3)5(NO2)]2+.]]

## Notas
Michael S. Hopkins

**Michael Scott Hopkins**, nado en Lebanon, Montana, o 28 de decembro de 1968, é un astronauta estadounidense que formou parte da misión Soiuz TMA-10M e foi membro da Expedición 38 e da Expedición 37 á Estación Espacial Internacional.

## Traxectoria
Hopkins graduouse en enxeñería aeroespacial pola Universidade de Illinois en 1991 e é máster na mesma disciplina pola Universidade de Stanford en 1992.

Foi seleccionado pola NASA en 2009, participando na misión Soiuz TMA-10M e sendo membro das expedicións 38 e 37 á Estación Espacial Internacional. Pasou un total de 166,27 días no espazo.

## Notas 
## Véxase tamén 
### Outros artigos 
*Soiuz TMA-10M
*Expedición 38
*Expedición 37
Douglas G. Hurley

**Douglas Gerald Hurley**, nado en Endicott, Nova York, o 21 de outubro de 1966, é un astronauta estadounidense retirado que formou parte das misións STS-135 e STS-127.

## Traxectoria
Hurley graduouse en enxeñería civil pola Universidade de Tulane, en Luisiana, en 1988.

Foi seleccionado pola NASA en xullo de 2000, participando nas misións STS-135 e STS-127 e pasando un total de 28,47 días no espazo.

## Notas 
## Véxase tamén 
### Outros artigos 
*STS-135
*STS-127
Roberto Fernández Rico

**Roberto Fernández Rico**, é un político galego do PSdeG-PSOE.

## Traxectoria 
Nas eleccións municipais de 2015 encabezou a candidatura do PSdeG-PSOE á alcaldía de Ribeira de Piquín e foi elixido alcalde por maioría absoluta. Nas municipais de 2019 volveu ser elixido alcalde, repetindo a maioría absoluta. Foi elixido deputado provincial en 2019 e dirixe a área de Recursos Sostibles.

## Véxase tamén
### Outros artigos 
*Eleccións municipais en Ribeira de Piquín
### Ligazóns externas 
* Ficha na Deputación de Lugo
Cirkus v cirkuse

***Cirkus v cirkuse*** é un filme checoslovaco-soviético de 1976 dirixido por Vellořich Lipský. O filme foi escollido como candidato de Checoslovaquia para o Óscar ó mellor filme en lingua non inglesa na 48ª edición dos premios, mais finalmente non foi nomeado.

## Personaxes 
* Jiří Sovák como Prof. Ruzicka 
* Iva Janžurová como Doc. Whistlerová
* Yevgeny Leonov como Reditel cirkusu
* Natalya Varley como Tána
* Alexander Lenkov como Císník Aljosa
* Leonid Kuravlyov como Grísa
* Savely Kramarov como Lopuchov
* Aleksei Smirnov como hypnotist Smirnov
* Yevgeny Morgunov como Kolia
* Yuri Volyntsev como Aleksandr Borisovich
* Josef Hlinomaz como Nikolai, adestrador de elefantes
* Jaroslava Schallerová como zoo-philologist's secretary
* František Filipovský como Sandy Express reporter
* Zdeněk Dítě como membro italiano do xurado
* Lubomír Lipský como membro checo do xurado
* Oldřich Velen como membro noruegués do xurado
* Karel Effa como veterinario

## Notas 
## Véxase tamén 
### Outros artigos 
* Filmes propostos ó mellor filme internacional na 48ª edición dos Óscar
* Filmes de Checoslovaquia propostos ó Óscar ó mellor filme internacional
### Ligazóns externas 
*
Spalovač mrtvol

***Spalovač mrtvol*** é un filme checoslovaco de 1969 dirixido por Juraj Herz. Baséase nunha novela por Ladislav Fuks. O guión foi escrito por Herz e Fuks. O filme foi escollido como candidato de Checoslovaquia para o Óscar ó mellor filme en lingua non inglesa na 42ª edición dos premios, mais finalmente non foi nomeado. En 1972, gañou o premio ó mellor filme no Festival de Cinema de Sitges.

## Personaxes 
* Rudolf Hrušínský como Karel Kopfrkingl
* Vlasta Chramostová como Lakmé; Dagmar
* Jana Stehnová como Zina
* Miloš Vognič como Mili
* Zora Božinová como Erna Reinkeová
* Ilja Prachař como Walter Reinke
* Eduard Kohout como Bettleheim
* Míla Myslíková como muller do sombreiro
* Vladimír Menšík como marido da muller con sombreiro
* Jiří Menzel como Dvořák
* Jiří Lír como Strauss

## Notas 
## Véxase tamén 
### Bibliografía 
* 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 42ª edición dos Óscar
### Ligazóns externas 
* 
* Ficha en AllMovie 
* Ficha en RottenTomatoes
Hoří, má panenko

***Hoří, má panenko*** é un filme checoslovaco de 1967 dirixido por Miloš Forman. Foi nomeado ó Óscar ó mellor filme en lingua non inglesa na 41ª edición dos premios.

O filme só ten uns poucos actores profesionais e algúns dos bombeiros estaban interpretados polos bombeiros do pequeno lugar onde se rodou. Foi o último filme que Forman rodou en Checoslovaquia antes de instalarse nos Estados Unidos e tamén o primeiro que rodou en cor. *Hoří, má panenko* está considerado un fito da Nova Vaga Checoslovaca.

## Sinopse 
O departamento de bombeiros voluntarios dunha pequena localidade checoslovaca decide organizar un baile cun sorteo e un concurso de beleza. Os bombeiros tamén planean regalar un machado cerimonial ao seu xefe xubilado enfermo de cancro (aínda que eles cren que el non o sabe).

## Personaxes 
* Jan Vostrčil como xefe do comité
* Josef Šebánek como membro do comité #2
* Josef Valnoha como membro do comité
* František Debelka como membro do comité #1
* Josef Kolb como Josef
* Jan Stöckl como bombeiro xefe retirado
* Vratislav Čermák como membro do comité
* Josef Řehořek como membro do comité #4
* Václav Novotný como membro do comité
* František Reinstein como membro do comité
* František Paska como membro do comité
* Stanislav Holubec como Karel
* Josef Kutálek como Ludva

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 41ª edición dos Óscar
### Ligazóns externas 
* 
* Ficha en AllMovie 
* ''The Firemen's Ball'' an essay by J. Hoberman at the Criterion Collection
Velbloud uchem jehly

***Velbloud uchem jehly*** é un filme checoslovaco de 1936 codirixido e protagonizado por Hugo Haas. O título é unha alusión ó aforismo polo "ollo dunha agulla".

## Personaxes 
* Hugo Haas como Žebrák Josef Pešta 
* Antonie Nedošínská como Aloise Peštová 
* Jiřina Štěpničková como Zuzka Peštová 
* Rudolf Deyl, Sr. como Adolf Vilím 
* Pavel Herbert como Alík Vilím 
* Oldřich Nový como Komorník Alfons 
* Eduard Blažek como Tajemník 
* Růžena Šlemrová como Továrnice Štěpánová 
* Adina Mandlová como Nina Štěpánová 
* Jindřich Plachta como Pavel Bezchyba 
* Anna Gabrielová como Membro do club social
* Ela Poznerová como actriz
* Jarmila Svabíková como membro do club social

## Notas 
## Véxase tamén 
### Ligazóns externas 
*
Limonádový Joe aneb Koňská opera

***Limonádový Joe aneb Koňská opera*** é un filme checoslovaco de 1964 dirixido por Vellořich Lipský e escrito por Jiří Brdečka. O filme foi escollido como candidato de Checoslovaquia para o Óscar ó mellor filme en lingua non inglesa na 37ª edición dos premios, mais finalmente non foi nomeado.

## Personaxes 
* Karel Fiala como Lemonade Joe
* Rudolf Deyl, Jr. como Doug Badman
* Miloš Kopecký como Horace Badman
* Květa Fialová como Tornado Lou
* Olga Schoberová como Winnifred Goodman
* Bohuš Záhorský como Ezra Goodman
* Josef Hlinomaz como Gunslinger Grimpo
* Karel Effa como Pancho Kid
* Waldemar Matuška como Coyotte Kid
* Eman Fiala como Pianista
* Vladimír Menšík como camareiro #1
* Jiří Lír como camareiro #2
* Jiří Steimar como Mr. Kolalok

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
### Ligazóns externas 
*
Araña (filme de 2019)

***Araña*** é un filme chileno de 2019 dirixido por Andrés Wood. Estreouse na sección de Cinema Mundial Contemportáneo do Festival Internacional de Cinema de Toronto. Foi escollido como candidato de Chile para o Óscar ó mellor filme internacional na 92ª edición dos premios, mais finalmente non foi nomeado.

## Personaxes 
* María Valverde como Inés de nova
* Mercedes Morán como Inés
* Marcelo Alonso como Gerardo
* Pedro Fontaine como Gerardo de novo
* Felipe Armas como Justo
* Gabriel Urzúa como Justo de novo
* María Gracia Omegna como Nadia
* Mario Horton como José
* Benjamin Westfall como doutor Sepúlveda
* Jaime Vadell como Don Ricardo
* Caio Blat como Antonio
* Martín Salcedo como irmán de José

## Notas 
## Véxase tamén 
### Outros artigos 
* Filmes de Chile propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Christopher Evelyn Blunt

**Christopher Evelyn Blunt**, nado en Londres, Inglaterra, o 16 de xullo de 1904, e finado o 20 de novembro de 1987, foi un banqueiro e numismático británico.

## Traxectoria 
Blunt era o segundo fillo do reverendo Arthur Stanley Vaughan Blunt e de Hilda Violet Master. Os seus irmáns foron o escritor Wilfrid Jasper Walter Blunt e o historiador da arte e espía Anthony Frederick Blunt.

Blunt cursou os seus estudos secundarios no Marlborough College mais, ao contrario dos seus irmáns non chegou a recibir formación universitaria. En 1924 incorporouse á compañía bancaria *Higginson & Co*., da que se converteu en socio en 1947.

## Recoñecementos 
### Como militar 
* 1945: Orde do Imperio Británico.
* 1965: membro electo da Academia Británica.
* 1973: Medalla Huntington, da *American Numismatic Society*.

## Premio Blunt 
Ademais dos recoñecementos recibidos por Christopher Evelyn Blunt, a *British Numismatic Society* estableceu na súa honra o Premio Blunt. Trátase dun premio de periodicidade trianual outorgado individualmente a unha persoa, membro ou non da Sociedade, pola súa contribución destacada aos estudos numismáticos. O seu obxectivo é fundamentalmente apoiar os novos investigadores, motivo polo que se lles dá preferencia aos que teñan menos de 35 anos.

* 1987: M. A. S. Blackburn.
* 1990: E. M. Besly.
* 1993: B. J. Cook.
* 1996: M. R. Allen.
* 1999: P de Jersey.
* 2002: K. Clancy.
* 2005: S. Bhandare.
* 2008: T. Crafter.
* 2011: R. Naismith.
* 2014: R. Kelleher e P. Walton.
* 2017: A. Woods.

## Notas
Y de pronto el amanecer

***Y de pronto el amanecer*** é un filme chileno de 2017 dirixido por Silvio Caiozzi. Foi escollido como candidato de Chile para o Óscar ó mellor filme en lingua non inglesa na 91ª edición dos premios, mais finalmente non foi nomeado. Gañou o Grand Prix des Amériques, o premio principal do Festival de Cinema do Mundo de Montreal en 2017.

## Personaxes 
* Julio Jung como Pancho Veloso
* Sergio Hernández como Miguel
* Magdalena Müller como Rosita
* Arnaldo Berríos como Luciano
* Pablo Schwarz como Luciano de novo
* Diego Pizarro como Miguel de novo
* Magdalena Müller como Rosita
* Ana Reeves como Doña Maruja
* Neddiel Muñoz Millalonco como viúva de El Griego
* Darko Alexandar como El Griego
* Pedro Vicuña como El Duende
* Nelson Brodt como pai de Pancho
* Aldo Parodi como Don Teodoro
* Agustín Moya como alcalde

## Notas 
## Véxase tamén 
### Outros artigos 
* Filmes de Chile propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar

### Ligazóns externas 
*
Neruda (filme)

***Neruda*** é un filme de 2016 dirixido por Pablo Larraín. É unha coprodución internacional entre Chile, a Arxentina, Francia, España e os Estados Unidos de América. A historia mestura elementos de realidade e ficción, e relata os acontecementos dramáticos da supresión brutal dos comunistas en Chile en 1948, e como o poeta Pablo Neruda fuxir da represión.

Foi escollido como candidato de Chile para o Óscar ó mellor filme internacional na 89ª edición dos premios, mais finalmente non foi nomeado.

## Personaxes 
* Luis Gnecco como Pablo Neruda
* Gael García Bernal como Óscar Peluchonneau
* Alfredo Castro como Gabriel González Videla
* Mercedes Morán como Delia del Carril
* Diego Muñoz como Martínez
* Pablo Derqui como Víctor Pey
* Michael Silva como Álvaro Jara
* Jaime Vadell como Arturo Alessandri
* Marcelo Alonso como Pepe Rodríguez
* Francisco Reyes como Bianchi
* Alejandro Goic como Jorge Bellett
* Emilio Gutiérrez Caba como Pablo Picasso

## Notas 
## Véxase tamén 
### Outros artigos 
* Filmes de Chile propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
* 
* Ficha en RottenTomatoes
I-1K

O bus **I-1K** é un tipo de bus para satélites fabricado na India.

## Características 
O bus I-1K é fabricado pola axencia espacial india ISRO. Está pensado para ser usado en satélites na órbita xeoestacionaria, pero pode adaptarse a outras funcións, como misións interplanetarias. O corpo central ten forma de caixa de 1,505 x 1,476 x 1,530 m, cunha masa sen propelente de 500 kg e podendo albergar unha carga útil de 100kg. Os paneis solares poden proporcionar ata 1000 W de potencia e ten unha esperanza de vida de 7 anos.

Usouse por primeira vez no satélite METSAT 1, para logo ser usado polos satélites da serie IRNSS, os GSat e GISAT e logo a sonda marciana Mars Orbiter Mission.

## Notas 
## Véxase tamén 
### Outros artigos 
*ISRO
*I-2K
*I-3K
Lásky jedné plavovlásky

***Lásky jedné plavovlásky*** é un filme checoslovaco de 1965 dirixido por Miloš Forman. Conta a historia dunha muller nova, Andula, que ten un traballo rutineiro nunha fábrica de zapatos e que tenta estabelecer unha relación amorosa. Foi nomeado ó Óscar ó mellor filme en lingua non inglesa na 39ª edición dos premios.

## Sinopse 
Andula é unha traballadora que vive nunha colonia dunha fábrica. Logo dunha festa fai o amor con Milda, pianista dunha banda que visita a colonia. Despois desta experiencia, Andula marcha a Praga, onde vive Milda, sen que el o saiba. Mais Milda vive cos seus pais e comeza unha cómica situación pola visitante inesperada.

## Personaxes 
* Hana Brejchová como Andula
* Vladimír Pucholt como Milda
* Vladimír Menšík como Vacovský
* Ivan Kheil como Maňas
* Jiří Hrubý como Burda
* Milada Ježková como nai de Milda
* Josef Šebánek como pai de Milda
* Josef Kolb como Pokorný
* Marie Salačová como Marie
* Jana Nováková como Jana
* Táňa Zelinková como Girl
* Zdena Lorencová como Zdena
* Jan Vostrčil como coronel
* Antonín Blažejovský como Tonda

## Recepción 
Trala súa estrea, *Lásky jedné plavovlásky* foi un éxito popular no seu país e foi proxectado en varios festivais importantes. O filme foi candidato ao Globo de Ouro ao mellor filme estranxeiro e ao Óscar ao mellor filme en lingua non inglesa. A revista *Empire* situouno no posto 89 dos "100 Mellores Filme do Mundo" en 2010.

A crítica checoslovaca tendeu a centrarse na negatividade que se percibía no filme sobre as condicións sociais e políticas do país, e por iso non foi distribuído na Unión Soviética.

## Notas 
## Véxase tamén 
### Outros artigos 
* Filmes de Checoslovaquia propostos ó Óscar ó mellor filme internacional
* Filmes propostos ó mellor filme internacional na 39ª edición dos Óscar
### Bibliografía 
* Forman, Miloš and Jan Novák. *Turnaround: A Memoir*. Nova York: Villard Books, 1994. 
* Hames, Peter. *The Czechoslovak New Wave*. Londres: Wallflower Press, 2005. 
* Liehm, Antonin J.  *The Miloš Forman stories*. White Plains NY: International Arts and Sciences Press, 1975. 
* Slater, Thomas J. *Miloš Forman: A Bio-Bibliography*. Nova York: Greenwood, 1985. 

### Ligazóns externas 
* 
* Ficha en AllMovie 
* Criterion Collection essay by David Kehr 
* *Loves of a Blonde* review from the New York Times.
I-3K

O bus **I-3K** é un tipo de bus para satélites fabricado na India.

## Características 
O bus I-3K é fabricado pola axencia espacial india ISRO. Está pensado para ser usado en satélites de cerca de 3000 kg na órbita xeoestacionaria. Pode proporcionar ata 6500 W de potencia.

Usouse por primeira vez no satélite Insat 4A en 2005, para logo ser usado por algúns satélites da serie Insat e algúns GSat.

## Notas 
## Véxase tamén 
### Outros artigos 
*ISRO
*I-1K
*I-2K
Dangerous Lies (filme de 2020)

***Dangerous Lies*** é un filme estadounidense de 2020 dirixido por Michael Scott a partir dun guión de David Golden. Está protagonizado por Camila Mendes, Jessie T. Usher, Jamie Chung, Cam Gigandet, Sasha Alexander e Elliott Gould. Estreouse o 30 de abril de 2020 a través de Netflix.

## Personaxes 
* Camila Mendes como Katie Franklin
* Jessie T. Usher como Adam Kettner
* Jamie Chung como Julia Byron-Kim
* Cam Gigandet como Mickey Hayden
* Sasha Alexander como Detective Chesler
* Elliott Gould como Leonard Wellesley
* Michael P. Northey como George Calvern
* Nick Purcha como Charlie

## Produción 
En abril de 2019, anunciouse que Camila Mendes asinou para protagonizar o filme, con Michael Scott como director e David Golden como guionista, sendo Netflix o distribuidor. En maio de 2019, Jessie T. Usher, Jamie Chung, Cam Gigandet, Sasha Alexander e Elliott Gould uníronse ó elenco.

### Rodaxe 
A fotografía principal comezou en abril de 2019.

## Notas 
## Véxase tamén 
### Ligazóns externas 
*
Rally de Ourense de 1991

O **Rally de Ourense de 1991** foi a 24ª edición de dito rally. Foi puntuable para a tempada 1991 do Campionato de Galicia de Rally, así como para o Campionato de España de Rallys. Celebrouse o 16 de xuño de 1991 e o vencedor foi o uruguaio Gustavo Trelles.

## Clasificación 
## Notas 
## Véxase tamén 
### Ligazóns externas 
* Clasificación final do rally en ewrc-results.com .
* Reportaxe en vídeo sobre o rally .
Rally Botafumeiro de 1991

O **Rally Botafumeiro de 1991** foi a 6ª edición de dito rally e a quinta proba da tempada 1991 do Campionato de Galicia de Rally. Celebrouse o 6 de xullo de 1991 e o vencedor foi Arturo Rial sobre un Citroën AX Sport.

## Resumo 
Germán Castrillón dominou o rally Ford Sierra Cosworth case ata o final, pero saíuse da estrada no último treito, polo que tivo que abandonar a proba. Isto aproveitouno Arturo Rial, sobre un Citroën AX Sport, para lograr a súa primeira e única vitoria da tempada. En segunda posición chegou o Peugeot 205 GTI de Manolo Senra e en terceira Jorge Pérez cun Renault Clio 16v.

## Clasificación 
## Notas
Nova Vaga Checoslovaca

A **Nova Vaga Checoslovaca** é unha expresión referida aos cineastas checoslovacos que comezaron a rodar filmes na década de 1960. Entre os directores que adoitan ser incluídos están Miloš Forman, Věra Chytilová, Ivan Passer, Pavel Juráček, Jiří Menzel, Jan Němec, Jaromil Jireš, Evald Schorm, Hynek Bočan, Juraj Herz, Juraj Jakubisko e Štefan Uher. O movemento chegou a ser chamado o *milagre cinematográfico checoslovaco*.

## Características 
Os filmes tocaban temas que os cineastas anteriores dos países comunistas adoitaban non tratar para evitar as obxeccións da censura, como a mocidade desorientada que aparece en *Černý Petr* (1963) e *Lásky jedné plavovlásky* (1965), ou os atrapados nun rodopío surrealista como en *Sedmikrásky* (1966) e *Valerie a týden divů* (1970). Os filmes ás veces amosaban un humor negro e absurdo oposto aos filmes sociais realistas da década de 1950.

A Nova Vaga Checoslovaca diferenciouse da Nouvelle Vague francesa en que tiñan narracións máis fortes e que como os directores formaban parte dunha industria cinematográfica nacionalizada, tiñan maior acceso aos estudios e aos fondos estatais. Tamén fixeron máis adaptacións, como a versión de Jaromil Jireš da novela de Milan Kundera *Žert* (1969). No IV Congreso da Unión de Escritores Cinematográficos en 1967, o propio Kundera describiu esta vaga de cinema como unha parte importante da historia da literatura checoslovaca.

## Filmes checos 
A maioría dos filmes rodados durante a Nova Vaga eran en checo. Moitos directores procedían da prestixiosa FAMU, situada en Praga, mentres que os estatais estudios Barrandov estaban situados nos arredores da cidade. Algúns destacados directores checos foron Miloš Forman, que dirixiu *Hoří, má panenko*, *Černý Petr* e *Lásky jedné plavovlásky* nesa época, Věra Chytilová coñecida polo seu filme *Sedmikrásky*, e Jiří Menzel, que co filme *Ostře sledované vlaky* (1966) gañou o Óscar ao mellor filme en lingua non inglesa.

## Filmes eslovacos 
*Obchod na korze* (1965) gañou o Óscar ao mellor filme en lingua non inglesa en 1966. Aínda que non está considerado como parte da Nova Vaga porque foi dirixido por Ján Kadár e Elmar Klos, que eran dunha xeración anterior, o filme é xustamente tradicional. Juraj Jakubisko, Štefan Uher ou Dušan Hanák foron cineastas eslovacos que formaron parte do movemento.

## Notas 
## Véxase tamén 
### Bibliografía 
* 
* 
* 

### Ligazóns externas 
* Slovak Cinema Strikes Back by Peter Hames, 22 de xaneiro de 2001
* Prague spring: Russian tanks in the streets and a new wave in the cinema The Guardian, 2 de decembro de 1999
* Czechoslovak New Wave Simon Hitchman, 2015
Infrared Background Signature Survey

**Infrared Background Signature Survey** ou **IBSS** foi un satélite artificial da Forza Aérea dos Estados Unidos lanzado o 28 de abril de 1991 mediante o transbordador espacial Discovery durante a misión STS-39 desde Cabo Cañaveral.

## Características 
IBSS viaxou ao espazo na bodega do transbordador, desde onde foi liberado para facer as súas observacións para logo ser recollido e devolto a terra. A súa misión principal foi realizar experimentos para o desenvolvemento de sensores de detección de mísiles balísticos.

IBSS estaba patrozinado pola Organización da Iniciativa de Defensa Estratéxica ou *SDIO*. A carga a bordo do satélite estaba composta por un sensor infravermello, un sensor multiespectral para observar en varias lonxitudes de onda, dúas cámaras de televisión para baixas intensidades de luz e equipamento de soporte. Unha vez en voo libre, IBSS observou o comportamento dos motores do sistema de control de posición do transbordador para usalo como perfil para o desenvolvemento de sensores capaces de detectar o mesmo tipo de sinatura no espazo, indicativo doutros sistemas de control de posición como o dos mísiles balísticos durante manobras de corrección de traxectoria. Parte dos experimentos de IBSS tamén implicaban a solta de diferentes tipos de gases no baleiro para estudar o seu comportamento e caracterizalos para mellorar a detección de gases parecidos durante o voo de mísiles balísticos. Ao final da súa misión IBSS foi recollido polo transbordador e devolto a terra, o 2 de maio de 1991.

## Notas 
## Véxase tamén 
### Outros artigos 
*STS-39
Sylloge of Coins of the British Isles

O ***Sylloge of the Coins of the British Isles*** (**SCBI**) é un proxecto editorial en curso consistente na publicación progresiva de todas as coleccións numismáticas radicadas en museos e algunhas de titularidade privada correspondentes a moedas das illas británicas. Os catálogos desta serie amosan detalles concretos e ilustracións de cada exemplar.

Todas as moedas anglosaxoas e normandas incluídas neste proxecto están recollidas na base de datos SCBI, con sede no Departamento de Moedas e Medallas do Museo Fitzwilliam, da Universidade de Cambridge.

## Historia 
O proxecto *Sylloge of the Coins of the British Isles* foi concibido en 1950 por Christopher Blunt e outros membros da  *British Numismatic Society* e da *Royal Numismatic Society*, de Londres, e en 1956 estableceuse un comité aínda non oficial, mais que gozou xa do recoñecemento da Academia Británica. O primeiro volume, dedicado ás moedas anglosaxoas das coleccións do propio Museo Fitzwilliam, foi preparado por Philip Grierson e viu a luz dous anos máis tarde, en 1958.

* Frank Stenton (1956-1966).
* Dorothy Whitelock (1966-1979).
* H. R. Loyn (1979-1993).
*Lord Stewartby (1993-2003).
* S. D. Keynes (desde 2003).

Os editores xerais do proxecto foron:

## Notas 
## Véxase tamén 
### Ligazóns externas 
* Web do proxectono *Fitzwilliam Museum*
* Web do proxecto na *British Academy*
Escudo de Malí

O **escudo de armas de Malí** é un emblema nacional formado por un círculo cargado cun paxaro na parte superior, unha mesquita no centro flanqueada por dous arcos e frechas, e o sol crecente no fondo. Foi adoptado trece anos após o país acadou a independencia, sendo o selo da República de Malí dende 1973. É utilizado en documentos oficiais como escudo de armas.

## Historia 
miniatura|dereita|Selo de Malí dende 1961 até 1973.
Malí acadou a independencia en agosto de 1960, cando se separou do Senegal e se converteu nun estado independente de seu, desaparecendo dese xeito a breve Federación de Malí que unía as dúas nacións. O selo de Malí foi deseñado pouco despois, o cal é case idéntico ó selo actual agás polas cores. Compoñíase dun círculo vermello arrodeado por un bordo verde. O actual selo foi adoptado oficialmente o 20 de outubro de 1973, baixo a Ordinance no. 56 do CMLN (Comité Militar para a Liberación Militar). É empregado nos documentos oficiais no canto dun escudo de armas, un símbolo heráldico que o país xamais adoptou.

## Notas 
## Véxase tamén 
### Outros artigos 
* Bandeira de Malí
Daði Freyr

**Daði Freyr Pétursson**, nado en Reiquiavik o 30 de xuño de 1992, e coñecido artisticamente como **Daði Freyr** ou soamente **Daði**, é un músico islandés. É coñecido por representar a Islandia no Festival de Eurovisión coa canción "Think About Things", antes de que o Festival de Eurovisión 2020 fose cancelado. O ano seguinte volveu representar a Islandia coa canción "10 Years", acadando o cuarto posto.

## Traxectoria 
Daði naceu en Reiquiavik mais medrou en Dinamarca até os nove anos, cando a súa familia regresou a Islandia e se asentou en Suðurland, primeiro en Laugaland e despois en Ásahreppur. Daði graduouse no Fjölbrautaskóli Suðurlands en 2012 e conseguiu un BA en Music Management e Produción de Son en Berlín en 2017.

Na súa adolescencia, Daði tocou a batería e estudou piano e baixo. Foi membro de RetRoBot, uníndose ó cantante Gunnlaugur Bjarnason e ó guitarrista Guðmundur Einar Vilbergsson, ós cales coñeceu no Instituto Multicultural de Suðurlands. En 2012, a banda RetRoBot gañou o Músíktilraunir ("Experimentos Musicais") e Daði foi escollido como músico electrónico do ano. RetRoBot lanzou un álbum, *Blackout*, un ano despois.

### Söngvakeppnin e Eurovisión 
En 2017, Daði participou en Söngvakeppnin (competindo para representar a Islandia no Festival de Eurovisión de 2017) coa canción "Hvað með það?". Quedou en segundo lugar, despois de Svala Björgvinsdóttir que interpretou a canción "Paper". Daði participou no Söngvakeppnin de 2020, coa canción "Think About Things" (a versión alternativa en islandés titulouse "Gagnamagnið"). Participou cun grupo de amigos nos que están a súa irmá Sigrún Birna Pétursdóttir (coros), a súa muller Árný Fjóla Ásmundsdóttir (baile), e Hulda Kristín Kolbrúnardóttir (coros), Stefán Hannesson (baile) e Jóhann Sigurður Jóhannsson (baile), acreditados colectivamente como "Daði og Gagnamagnið". O grupo caracterízase polos seus traxes de cor verde e polo pixel art nas interpretacións. Gañou a competición de 2020 e ían representar a Islandia no Festival de Eurovisión 2020, mais o evento foi cancelado por mor da pandemia por coronavirus de 2019-2020. O 23 de outubro de 2020, anunciouse que Daði & Gagnamagnið serían de novo os representantes de Islandia no Festival de Eurovisión 2021. pero durante a súa semifinal e na final emitiuse unha actuación pregravada do segundo ensaio, debido a que un membro do grupo deu positivo por COVID-19. Despois de clasificarse para a final, quedaron cuartos con 378 puntos.

## Vida persoal 
Daði Freyr casou coa músico Árný Fjóla Ásmundsdóttir; a súa filla Áróra, naceu en 2019. A súa filla foi a inspiración para letra da canción "Think About Things". A segunda filla da parella, Kría Sif, naceu en 2021.

## Discografía 
### Álbums de estudio 
### EPs 
## Notas
Jadon Sancho

**Jadon Malik Sancho**, nado o 25 de marzo de 2000 en Camberwell, é un futbolista inglés. Xoga de extremo e o seu actual club é o Manchester United FC da Premier League inglesa.

## Traxectoria 
O 31 de agosto de 2017, Sancho asinou co Borussia Dortmund da Bundesliga alemá a cambio de 8 millóns de libras. O 2 de outubro de 2018, Sancho renovou o seu contrato co Dortmund ata 2022.

O 1 de xullo de 2021, anunciouse a fichaxe de Sancho polo Manchester United FC da Premier League inglesa ata 2026.

## Palmarés 
**Borussia Dortmund**
* DFL-Supercup: 2019

## Notas 
## Véxase tamén 
### Ligazóns externas 
* Perfil no sitio web oficial do Borussia Dortmund